cyanic-selkie/wikianc huggingface dataset:
Година на спокојното сонце
Синопсис
Дејството на филмот се одвива во Полска по Втората светска војна. Норман (го игра Вилсон) е американски војник кој е испратен во мисија да ги пронајде закопаните тела на американските војници кои биле заробени и убиени од нацистите за време на војната. Случајно, тој ја забележува Емилија (ја игра Коморовска), веднаш се вљубува во неа и ја посетува во нејзиниот дом. На почетокот, таа се колеба, но ја прифаќа неговата љубов. Норман сака да ги префрли Емилија и нејзината болна мајка (ја игра Скарзанска) во САД, но посредникот кој треба да го организира бегството преку границата одбива да ја пренесе старицата. Поради тоа, мајка ѝ намерно ја предизвикува својата смрт, но Емилија ја открива нејзината жртва и поради тоа останува во Полска, а своеот место ѝ го отстапува на сосетката. По заминувањето на Норман, остатокот од животот таа го минува во женски манастир. Еден ден, таа добива известување дека Норман ѝ пратил пари за да отпатува во САД. Тогаш, Емилија веднаш се подготвува за патувањето, но чувствува силна болка во градите...
Рижскаја (Калужско-Рижскаја)
Рижскаја (руски: Рижская) — станица на московското метро во Мешчански, Москва, Русија. Се наоѓа на линијата Калужско-Рижскаја, помеѓу станиците Алексеевскаја и Проспект Мира.
Името е добиено по блиската железничка станица Рижски (која го добила името и служи возови за главниот град на Латвија, Рига) и е дизајнирана од летонските архитекти А. Рајнфелдс и В. Апситис. Летонската керамика со светли бои употребена низ станицата ја прави веднаш препознатлива. Столбовите, кои ја следат кривата на цевката на станицата, се свртени со црвеникаво-кафеава плочка и сместени меѓу столбови со плочка со лимон жолта боја и украсени со корнизи во златна боја. Решетките за вентилација над столбовите се украсени со грбот на Латвиската ССР. Станицата била отворена на 1 мај 1958 година.
Тркалезното предворје, кое го дизајнирале С.М. Кравец, Ј. А. Колесникова и Г. Е. Голубев, се наоѓа на источната страна на Проспект Мира на плоштадот Рижскаја.
Терористички напад 2004
Улицата надвор од влезот на станицата Рижскаја била место на терористички напад на чеченските сепаратисти што се случил кратко по 20 часот на 31 август 2004 година, во кој била активирана бомба при што загинале 10 луѓе, а биле повредени уште 50.
Џиро д’Италија 2019 - етапа 12 до етапа 21
Џиро д’Италија 2019 е 102. издание на Џиро д’Италија, една од трите големи трки во велосипедизмот. Џиро започнало во Болоња со поединечен хронометар на 11 мај, а етапата 12 се одржала на 23 мај со етапа до Кунео. Трката завршила во Верона на 2 јуни.
Ленински проспект (Московско метро)
Ленински проспект (руски: Ленинский проспект) — станица на московското метро во Донској и Гагарински, Москва, Русија. Се наоѓа на линијата Калужско-Рижскаја, помеѓу станиците Шаболовскаја и Академическаја. Изградена е во 1962 година во стандардниот дизајн во тоа време. Столбовите се обложени со бел мермер со сива лента во основата, а надворешните ѕидови се поплочени. Архитекти на станицата се А. Стрелков, Нина Александровна Алешин, Јуриј Вдовин, В. Поликарпов и А. Марова.
Џиро д’Италија 2019 - етапа 1 до етапа 11
Џиро д’Италија 2019 е 102. издание на Џиро д’Италија, една од трите големи трки во велосипедизмот. Џиро започнало во Болоња со поединечен хронометар на 11 мај, а етапата 11 се одржала на 22 мај со етапа до Нови Лигуре. Трката завршила во Верона на 2 јуни.
Шаболовскаја (Московско метро)
Шаболовскаја (руски: Шаболовская) — станица на московското метро во Донској, Москва, Русија. Се наоѓа на линијата Калужско-Рижскаја, помеѓу станиците Октјабрскаја и Ленински проспект. Иако самата станица била изградена заедно со остатокот од линијата Калужскаја во 1962 година, проблеми со ескалаторот го одложило нејзиното отворање до 6 ноември 1980 година, така што не изгледа слично на другите станици изградени во 1960-тите на линијата.
Китај-город (Московско метро)
Китај-город (руски: Китай-город) — станица на московското метро во Тверској, Москва, Русија. Се наоѓа на линијата Калужско-Рижскаја и на линијата Таганско-Краснопресненскаја, помеѓу станиците Тургеневскаја и Третјаковскаја и станиците Таганскаја и Кузњецки Мост соодветно. Китај-город е една од петте станици во мрежата на московското метро што обезбедува пренос на повеќе платформи.
Свитјаз
Свитјаз (Світязь) — најдлабокото езеро во Украина. Се наоѓа во границите на Ковелски реон во Волинската Област. Припаѓа на групата Шацки Езера, сместени помеѓу реките Припјат и Буг, во близина на населбата Шацк, на територијата на Националниот природен парк Шацк (Волинске Полисија).
Туризам
Шацки Езера, особено Свитјаз, привлекуваат многу туристи, кои главно престојуваат во викендички и пансиони изградени околу езерото во близина на Шацк и селата (Свитјаз, Пулмо), како и во приватниот сектор, кој е многу популарен.
Ширината на плажите е од 5 до 50-60 м.
Профсојузнаја (Московско метро)
Името го носи по улицата Профсојузнаја (Улица на синдикатот).
Список на екипи и велосипедисти на Џиро д’Италија 2019
Следи список на екипи и велосипедисти кои учествувале на Џиро д’Италија 2019.
Екипи
Бидејќи Џиро д’Италија е настан од Светската турнеја, сите осумнаесет UCI World Tour екипи биле автоматски поканети и се обврзани да учествуваат на трката. Четири професионални континентални екипи биле поканети, со што била заокружена главната група од 22 екипи. Поради договор помеѓу организаторите RCS Sport и организаторите на италијанскиот друмски куп, една од четирите покани традиционално се доделува на победничката екипа во купот. Така, поканата била доделена на. На 25 јануари 2019 година, организаторите на трката ги доделиле останатите три покани на, и. Сите екипи со покани претходно настапувале на Џиро, а три од четирите екипи настапувале и претходната година. Единствен исклучок бил Нипо-Вини Фантини, чие последно учество на Џиро било во 2016 година. Секоја екипа имала право на осум возачи.
Претставување на екипите се одржало во Болоња на 9 мај, два дена пред воведната етапа.
По националност
На трката настапиле 176 возачи од 33 различни држави.
Георге Мурешан
Георге Мурешан е поранешен романски кошаркар, кој играл на позицијата центар.
Својата кариера ја започнал во својата родна Романија, каде играл за Универистатеја Клуж, а потоа играл една сезона во По Ортез, пред да се пресели во НБА лигата каде настапувал за Вашингтон Булетс и Њу Џерси Нетс. Кариерата ја завршил во По Ортез во одигрувањето на сезоната 2000-2001.
Мурешан е првиот и до денес единствениот романец кој заиграл во НБА лигата. Тој исто така е познат како највискиот играч во историјата на НБА лигата со 2,32 височина.
Животопис
Мурешан е роден во Тритениј Де Жос, Округот Клуж, Романија. Иако неговите родители биле со нормална висина, тој се извишил во неговата извонредна висина поради нарушување на хипофизата.
Мурешан е оженет со сопругата Лилиана со која имаат два сина Георге и Виктор и живееле во Франклин Лејкс, пред да се преселат во Вашингтон Неговиот најстар син, Георге, играл кошарка за Џорџтаун Хојас на Универзитетот Џорџтаун.
Кариера
Мурешан ја започнал кариерата во екипата на Универистатеја Клуж, станувајќи национален шампион во сезоната 1991-1992. Потоа тој се преселил во екипата на По Ортез со која играл во француското првенство во текот на сезоната 1992–1993, и веднаш успеал да ги придобие симпатиите на навивачите како и интересот на НБА скаутите.
Мурешан бил избран како 30-ти пик вкупно на НБА драфтот 1993 од екипата на Вашингтон Булетс. Тој играл во НБА лигата од 1993 до 2000 година покажувајќи знаци на перспективна кариера која била отповргната од повреди. Неговата најдобра сезона била во кампањата 1995-1996, кога тој просечно постигнувал по 14,5 бода по натпревар. На 8 ноември 1995, ги постигнал највисоките во НБА кариерата 31 бод во победата со 110-96 над Шарлот Хорнетс. Во оваа сезона Мурешан бил прогалсен за НБА играч кој најмногу напредувал бележејќи просек од 14,5 бода, 9,6 скока и 2,2 блокади по натпревар додека во исто време бил водач во лигата по процент на погодени шутеви од игра со 58,4%. Следната сезона тој повторно бил најдобар во НБА во овој статистички сегмент, поправајќи го просекот до 60,4%. Тој одиграл три натпревари и во плејофот со просек од 5 бода, 6 скока и 1,3 блокади во кој Булетс биле поразени со максимални 3-0 од подоцнежниот шампион Чикаго Булс. Сезоната 1996-1997, била и последна за Мурешан во дресот на Булетс, затоа што целата следна сезона ја пропуштил поради повреда. За Вашингтон Булетс одиграл вкупно 276 натпревари со просек од 10,6 бода, 6,4 скокови и 1,5 блокади.
По завршувањето на кариерата во НБА лигата, Мурешан имал уште еден период во По Ортез каде ја освоил титулата во француското првенство пред да се врати во САД да живее со семејството.
На 11 март 2007 година, Мурешан одиграл натпревар за Мериленд Најтхокс како дел од највисоката постава во историјата на кошарката. Тоа бил единствениот кошаркарски натпревар во кој Мурешан не бил највисокиот играч на теренот, тоа бил Сун Мингминг со 2,36 метри.
Академическаја (Калужско-Рижскаја)
Ленински проспект (руски: Ленинский проспект) — станица на московското метро во Академическа, Москва, Русија. Се наоѓа на линијата Калужско-Рижскаја, помеѓу станиците Ленински проспект и Профсојузнаја.
Именувана е по неколкуте улици Академически Проезд кои порано се наоѓале во близина, кои самите биле именувани по Руската академија на науките, но оттогаш сите биле преименувани.
Академическаја била отворена на 13 октомври 1962 година и била дизајнирана од Јулија Колесникова, Петукова и Фокина. Станицата има бели мермерни столбови акцентирани со лента од црн мермер на врвот. Ѕидовите, првично биле обложени со бела плочка со четири хоризонтални сини ленти, биле повторно покриени во 2003 година со слично обоени алуминиумски рамнини за почист, помодерен изглед.
Принципи на економијата (Маршал)
Принципи на економијата (англиски: Principles of Economics) — книга на англискиот економист Алфред Маршал, првобитно ојавена во 1890 година. Книгата доживеала осум изданија (последното од 1920 година) и долго време служела како основен учебник по економија во Британија.
Содржина
Книгата се состои од шест дела и додаток:
Азербејџанската Национална академија на науките
Претседател на Академијата е академик Иса Хабибејли, а генерален секретар е академик Расим Алгулиев.
Академијата е членка на Кавкаската универзитетска асоцијација.
Историја
Академијата е основана врз основа на Азербејџанското здружение за научни истражувања, кое најпрво беше поврзано со Државниот универзитет во Баку, подоцна со Академијата на науките на СССР. Во 1945 година, Советот на народни комесари на СССР издаде наредба за реорганизација на општеството во Академија на науките на Азербејџанската ССР. Во првата година, Академијата имаше 15 членови..
Президиумот е сместен во историскиот објект „Исмаилија“ на улицата „Истиглалијат“ во центарот на главниот град.
Структура
Националната академија на науките на Азербејџан е поделена на шест одделенија, кои заедно содржат околу 40 истражувачки и културни институти низ целата земја:
Академијата има регионални канцеларии во градовите Генџе, Шеки и Ланкаран. Една од единиците во структурата на АНАН е Републичкиот центар за сеизмологија при АНАН.
Членови
Академијата има два вида членство; моментално се состои од 57 полноправни членови (академици) и 104 соодветни членови (дописни членови). Членството се добива со гласање; претседателот на академијата се избира од редот на академиците. Академијата исто така доделува почесни членства на заслужни научници.
Сона и Лоара
Ова е најнаселениот департман во Регионот со населени од 55.,493 жители во 2019 г. Се наоѓа во нјјужниот дел на регионот, на границата со Оверњ-Рона-Алпи. Префектура (седиште) е Макон, а потпрефектури се Отен, Шалон На Сона, Шарол и Луан.
Историја
Департманот е основан за време на Француската револуција на 4 март 1790 г. согласно законот од 1789 г. Бил составен од делови од тогашната покраина јужна Бургундија и покраината Брес, обединувајќи краеви кои немале ништо заедничко во историски, политички или географски поглед. Места од историско значење се Отен, Макон, Шалон на Сона, Шарол и Луан.
Географија
Сона и Лоара е седми департман по големина во Франција. Во западниот дел се протегаат ридовите на Отенскиот крај (околу Отен), на југозапад е Шаролскиот, а на југ е Маконскиот крај.
Средината на департманот го сече реката Сона која тече низ широна низина во правец север-југ. Сона е притока на Рона во која се влева кај Лион, и така е поврзана со Средоземното Море. Изворот на Лоара се наоѓа јужно, во департманот Ардеш. Потоа реката тече во спротивна насока, образувајќи ја југозападната граница на департманот, па на крај се влева во Атлантскиот Океан. Централниот Канал ги поврзува Сона и Лоара помеѓу Шалон на Сона и Дигоен, притоа поврзувајќи го Средоземното Море со Атлантскиот Океан. На исток департманот го зазема северниот дел на низината на Брес. На запад се наоѓа индустриското подрачје во Ле Крезо и Монсо ле Мин, некогаш познати по нивните рудници за јаглен и металургијата.
Поголеми населени места
Најнаселена општина е Шалон на Сона; префектурата Макон е втора по големина. Во 2019 г. имало 5 општини со повеќе од 10.000 жители:
Окрузи
Департманот се остои од пет окрузи:
Има 29 кантони и 565 општини.
Калужскаја (Московско метро)
Калужскаја (руски: Калужская) — станица на московското метро во Черјомушки, Обручевски, и Конково Москва, Русија. Се наоѓа на линијата Калужско-Рижскаја, помеѓу станиците Нови Черјомушки и Бељаево.
Името го добило по рускиот град Калуга. Калужскаја била отворена на 12 август 1974 година, заменувајќи ја привремената станица со исто име (лоцирана во сервисен залив на блиското депо Калужское) што работела од 1964 година.
Пансион
Пансион (од француски: pension, од латински: pensio = плаќање, исплатување, изнајмување, изнајмување) – куќа, објект што нуди полна услуга (сместување и храна). Пансионот е како хотел, а единствената голема разлика со хотелот е тоа што пансионите обезбедуваат угостителски услуги само на своите гости.
Во хотелски жаргон е услуга која покрај ноќевање вклучува појадок, ручек и вечера, наспроти полупансион, каде што со ноќевањето се нуди појадок и вечера.
Одлики
Покрај сите горенаведени одлики, пансионите обично се помали и поскромно опремени од хотелите. Тие биле создадени како начин за прилагодување на хотелиерите за гостите кои немале толку многу пари. Тие се градат насекаде каде има потенцијални клиенти, од големи градови до изолирани туристички места.
Како и хотелите, тие се категоризираат, во зависност од опремата и нивото на услуга што ја обезбедуваат, обично во три категории (ѕвездички), но зависи од законите на секоја земја и не е ист насекаде (во некои држави има и со петта категорија).
Буржеско Езеро
Буржеско Езеро (француски: Lac du Bourget ) — езеро во француската провинција Савоја и се наоѓа северно од планините Шартр. Езерото има вкупна површина од 44,5 km2, што го прави најголемото и, згора на тоа, најдлабокото природно езеро во земјата (освен францускиот дел на Женевското Езеро, кое има површина од 234 km2). Долго е 18 км, просечната ширина му е околу 3,5 км, а најголемата длабочина му е 145 м. Реката Лејс е единствената река што се влева во езерото. Водата тече од езерото преку каналот Де Савиер и се влева во реката Рона.
Најважниот град на неговите брегови е Екс-ле-Бен, додека Шамбери, кој е главен град на покраината, се наоѓа на околу 10 километри јужно.
Етимологија
Името на езерото се поврзува со името на градот Ле Бурже-ди-Лак кој се наоѓа на јужниот брег. Името го добило како Lacus de Burgeto во 1313 година, а неговото име Ле Бурже доаѓа од истоимениот замок, кој од средината на 13 век до крајот на следниот век станал главна резиденција на савојските грофови.Во претходниот период, езерото се нарекувало Lac de Châtillon (Ripa laci de Castellione во 12 век), не по името на замокот туку по замокот како зграда (Castelione) и истоимениот имот.
Знаменитости
Езерото е посебно споменато во донацијата на савојскиот гроф Амеде III дадена во 1125 година за основање на цистерциската опатија Откомб.
Се поврзува и со поетот Алфонс де Ламартин кое го вдахновило да ја напише антологиската романтична песна Le lac (македонски: Езеро) од збирката Поетски медитации (Les Méditations poétiques, 1820 година).
Бељаево (Московско метро)
Бељаево (руски: Беля́ево) — станица на московското метро во Конково, Москва, Русија. Се наоѓа на линијата Калужско-Рижскаја, помеѓу станиците Калужскаја и Конково. Отворенa е на 12 август 1974 година како дел од југозападното проширување на линијата Калужски.
Дизајнирана е од В. Поликарпова, В. Клоков и Л. Попов. Станицата е изградена на модифицирана верзија на стандардниот дизајн со три распони, со столбови од бел мермер и ѕидови со плочки украсени со метални панели кои прикажуваат различни народни приказни.
Бумбари (ТВ-серија)
Бумбари — македонска телевизиска серија од 1994 година во режија на Горан Тренчовски, а по сценарио на Сашко Насев, музиката ја компонирал Петар Георгиевски. Во серијата главниот лик "Бумбар" го игра Васил Шишков. Серијата состои 8 епизоди, и е снимена во продукција на МТВ.
Конково (Московско метро)
Конково (руски: Конько́во) — станица на московското метро во Конково и Топли Стан, Москва, Русија. Се наоѓа на линијата Калужско-Рижскаја, помеѓу станиците Бељаево и Топли Стан. Дизајнирана е од Н. Шумаков, Г. Мун и Н. Шуригина и била отворен на 6 ноември 1987 година со продолжување на линијата кон југ.
Влезовите во Конково се наоѓаат на раскрсницата на улиците Профсојузнаја и Островитјанов.
Линија Бутовскаја (Московско метро)
Линија Бутовскаја (руски: Бу́товская линия) — линија на московското метро.
Мртвица
Мртвица или мртов ракав - — езеро или слив во облик на латинската буква У, што се создава кога се отсекува широк меандер на река, кој претставува слободно стоечко водно тело. Во Јужен Тексас, мртвиците што ги остави Рио Гранде се нарекуваат ресака. Во Австралија, мртвиците се нарекуваат билабонг.
Геологија
Мртвицата се создава кога река што се извива еродира низ вратот на еден од нејзините меандри. Ова се случува затоа што меандрите растат и стануваат позакривени со текот на времето. Реката потоа следи пократок тек кој го заобиколува меандерот. Влезовите во напуштениот меандер на крајот се засипуваат и се создава мртвица. Бидејќи мртвиците се езера со мирна вода без струи кои течат низ нив, целото езеро постепено се затињува, станува мочуриште или мочуриште, а потоа целосно испарува.
Кога реката стигнува до ниска рамнина, често во последниот тек кон море или езеро, таа широко се извива. Во близина на речната кривина, доаѓа до слегнување на конвексниот брег (брег со помал полупречник). Спротивно на тоа, на конкавен брег (брег со поголем полупречник), се јавува и странична ерозија и поткопување. Континуираното таложење на конвексниот брег и ерозијата на конкавниот брег на кривулестата река резултира со создавање на многу изразен меандер со доближување на двата конкавни брега. Тесното парче земја помеѓу двата соседни вдлабнати брегови е конечно отсечено, или поради страничната ерозија на двата конкавни брега или поради силните поплави. Кога тоа ќе се случи, се развива ново, порамно речно корито - и се создава напуштена меандерска јамка, наречена отсечен меандер. Кога седиментите конечно ја затвораат гранката од речниот канал, се создава мртвица. Овој процес може да потрае од неколку години до неколку децении и понекогаш може да стане суштински статичен.
Учинокот на секундарниот тек може да се прикаже со кружен сад. Делумно наполнете го садот со вода и посипете во него крупни честички како песок или ориз. Со една рака или лажица придвижете ја водата во кружни движења. Густите честички брзо се поместуваат во уреден куп во средината на садот. Ова е механизмот што доведува до создавање на точкести пречки и придонесува за создавање мртвици. Примарниот проток на вода во садот е кружен, а линиите на проток се концентрични со страната на садот. Сепак, протокот на секундарниот граничен слој низ дното на садот е навнатре кон центарот. Може да се очекува примарниот тек да ги фрли густите честички на периферијата на контејнерот, но наместо тоа секундарниот проток ги носи честичките кон средината.
Заоблената патека на реката околу кривината предизвикува нивото на водата од надворешната страна на кривината да биде малку повисоко отколку во внатрешноста. Следствено, на која било височина во рамките на реката, притисокот на водата е малку поголем во близина на надворешната страна на кривината отколку внатре. Градиентот на притисокот наспроти конвексниот брег ја обезбедува центрипеталната сила неопходна за секој дел од водата да ја следи својата закривена патека.
Граничниот слој, кој тече по коритото на реката, не се движи доволно брзо за да го надомести градиентот на притисокот странично низ реката. Тој реагира на овој градиент на притисок и неговата брзина е делумно низводно и делумно преку реката кон конвексниот брег. Како што тече по дното на реката, го брише материјалот кон испакнатиот брег. Овој проток на граничен слој е значително различен од брзината и насоката на примарниот речен тек и е дел од секундарниот речен тек.
Речните поплавни рамници, кои содржат реки со канали со силно меандрирање, се населени со подолги мртвици од оние со мала извиеност. Тоа е затоа што реките со големи синусоиди имаат поголеми меандри и поголеми шанси да создадат подолги езера. Реките со помали синусоиди се одликуваат со помали отсечоци и помали мртвици поради помалото растојание на нивните меандри.
Екологија на мртвицата
Мртвиците создаваат погодни живеалишта за заедниците на дивиот свет. Овие често имаат уникатни одлики. На пример, многуте мртвици на реката Амазон обезбедуваат погодно живеалиште за џиновската речна видра. Тие можат да бидат и соодветни места за одгледување риби.
Мртвиците придонесуваат за здравјето на речниот екосистем со зачувување на седиментот и земјиното истекување, со што се отстрануваат од главниот речен тек. Како и да е, ова е погубно за самиот екосистем на мртвицата. Тие се исто така чувствителни на загадување со тешки метали од индустриски извори.
Вештачка мртвица
Мртвици може да се создадат кога речниот канал е вештачки порамнет за да се подобри пловидбата или да се ублажат поплавите. Ваков бил случајот во горниот дел на Рајна во Германија во 19 век.
Пример за целосно вештачки воден пат со мртвици е Оксфордскиот Канал во Англија. Кога првично бил изграден, тој имал многу кривулест тек кој ги следел контурите на копното. Северниот дел од каналот бил исправен помеѓу 1829 и 1834 година, при што неговата должина била намалена од околу 146 на 125 километри и биле создадени бројни отсечоци во вид на мртвици изолирани од новиот тек.
Калужскаја (затворена)
Калужскаја (руски: Калужская) — привремена станица на московското метро на линијата Калужско-Рижскаја, која била во функција од 1964 до 1974 година. Таа е една од двете напуштени станици на московското метро (другата е старата станица Первомајскаја).
Општествениот избор и поединечните вредности
Содржина
Оригиналното издание на книгата содржи седум глави, а во второто издание Ароу додал уште една глава:
За делото
Првобитно, книгата била објавена во 1951 година, како 12. монографија на Каулсовата фондација за истражувања по економија (Cowles Foundation for Research in Economics) при Универзитетот Јеил. Притоа, Ароу почнал да работи на книгата летото 1948 година при крајот на неговата работа како консултант на Каулсовата фондација за сметка на Корпорацијата РАНД (The RAND Corporation). Потоа, тој ја довршил книгата во периодот од октомври 1948 до јуни 1949 година, како дел од истражувачката програма на Каулсовата фондација.
Јасенево (Московско метро)
Дизајнирана е од Н. Шумаков, Г. Мун и Н. Шуригина и била отворен на 17 јануари 1990 година. Јасенево има кружни, зеленикави мермерни столбови и ѕидови со жолтеникави метални плочки и розов мермер.
Влезовите на станицата се наоѓаат под раскрсницата помеѓу авенијата Новојасеневски, улицата Тарускаја и улицата Јасногорскаја.
Владимир Степанија
Владимир Степанија (роден на 8 мај 1976 година) е поранешен грузиски кошаркар, кој играл на позицијата центар.
Клупска кариера
Откако започнал да игра кошарка во родната земја, Степанија потоа играл неколку години во Словенија, најпрво во Слован, а потоа и во Олимпија Љубљана, каде бил партнер под кошевите со уште еден центар, Рашо Нестеровиќ, во својата прва сезона.
Во 1998 година, избран на НБА драфтот од Сиетл Суперсоникс како 27-ми пик во првата рунда, Степанија станал првиот грузиски кошаркар кој заиграл во НБА. За шест сезони поминати во НБА, во кои најчесто бил играч од клупата, тој бил член на Соникс, Њу Џерси Нетс, Мајами Хит и Портланд Трејлблејзерс, со просек од 4,1 бод (вкупно постигнати 1.118 бода) и 4,4 скокови по натпревар, во 270 одиграни натпревари од регуларниот дел од сезоната.
Неговата најдобра сезона била во 2002–2003, со Хит, во која просечно имал 5,6 бода и седум скока по натпревар, борејќи се за позицијата почетен центар на Мајами откако тие претходно го загубиле Алонзо Морнинг до крајот на сезоната, поради болест на бубрегот; Степанија ги постигнал својте највисоки во кариерата 19 бода, на 16 ноември 2001 година, против Шарлот Хорнетс. На 19 ноември 2002, против Милвоки Бакс, тој забележал највисоки во кариерата 15 скокови. И двата најдобри резултати во кариерата ги остварил како играч на Хит.
Во 2004 година, по бавниот почеток со Трејлблејзерс, Степанија се повлекол од играњето професионална кошарка, на возраст од само 28 години.
Репрезентативна кариера
Степанија бил дел од сениорската репрезентација на Грузија.
Новојасеневскаја (Московско метро)
Новојасеневскаја (руски: Новоясеневская) — станица на московското метро во Јасенево, Москва, Русија. Се наоѓа на линијата Калужско-Рижскаја и служи како нејзин јужен крај.
Историја
Станицата била дизајнирана од архитектите Н. Шумаков, Г. Мун и Н. Шуригина. Ѕидовите и столбовите на станицата Новојасеневскаја се изградени од розов мермер и темнозелен металик.
Станицата првично била именувана како Бицевски Парк поради блискиот парк Бица. На 3 јуни 2008 година, градската управа издала декрет за преименување на станицата во Новојасеневскаја на 1 јуни 2009 година. Московското метро добило едногодишен преоден период за да ја изврши промената. Новото име ја одразува локацијата на станицата во округот Јасеново долж улица Новојасеневскаја. Причината за промената била тоа што градот сакал да го пренесе името на Бицевски Парк на станицата на линијата Бутовскаја.
Водоотводни канал (Москва)
Водоотводни канал (руски: Водоотводный канал) — канал долг 4 километри, широк 30-60 метри во центарот на Москва, Русија. Изграден е во 1780-тите на старото корито на реката Москва за да ги контролира поплавите и да го поддржи транспортот. Со изградбата на каналот се создал остров помеѓу реката Москва и каналот. Островот го добил својот сегашен облик во 1938 година со завршувањето на мегапроектот за Московскиот канал. Каналот е опфатен со десет мостови.
Линија Некрасовскаја (Московско метро)
Линија Некрасовскаја (руски: Некрасовская линия) — линија на московското метро.
Календра
Календра (Καλά Δένδρα, Кала Дендра; до 1926 г. Καλένδρα, Календра ) — село во Серско, Егејска Македонија, денес во општината Сер на истоимениот округ во областа Централна Македонија, Грција. Населението брои 1.131 жители (2011). Сè до 1924 г. било населено исклучиво со Македонци, кои денес се околу една третина од жителите.
Географија
Селото е сместено во Серското Поле, околу 9 км западно од градот Сер. Лежи на железничката линија Кулата - Валовишта - Сер - Драма.
Потекло на поимот
Се смета дека името потакнува од поимот „календер“, кој е персиски збор навлезен преку турскиот, и значи „испосник, филозоф, дервиш-скитач“.
Во Отоманското Царство
Во XIX век Календра е заведено како чисто македонско село во Серската каза. Според „Етнографија на вилаетите Адријанопол, Монастир и Салоника“ во 1873 г. во Календра (Kalendra) имало 242 Македонци 76 семејства. Во периодот меѓу 1896 и 1900 г. селото потпаднало под врховенството на Бугарската егзархија.
Во 1891 г. охридскиот деец Георги Стрезов го завел селото како дел од областа Овакол и напишал:
Според статистиката на Васил К’нчов („Македонија. Етнографија и статистика“) во 1900 г. во селото има 660 жители Македонци христијани.
Во првото десетилетие на XX век македонското население на селото било поделено во две цркви — грчката и бугарската. Од нив, во образовна смисла, како посилна се покажала бугарската пропаганда. По Илинденското востание во 1904 г. речиси сите жители (78 куќи) прешле под врховенството на Бугарската егзархија, а само 10 останале под Цариградската патријаршија (грчката црква). По податоци на егзархискиот секретар Димитар Мишев („La Macédoine et sa Population Chrétienne“), во 1905 г. во Календра (Kalendra) имало 624 Македонци под егзархијата и 224 под Цариградската патријаршија, а во селото работело бугарско основно училиште со 1 учител и 28 ученици.
До 1912 г. половината од селото било чифлик.
Во Грција
Во Првата балканска војна селото било окупирано од бугарската армија, а по Втората балканска војна во 1913 г. селото е припоено кон Грција согласно Букурешкиот договор. Истата 1913 г. селото броело 221 жител, а во 1920 г. се зголемило на 265 жители. Ова претставува огромен пад на населението во однос на предвоените години, кога било барем 4 пати побројно. Во 1922 г. е изградена нова црква „Св. Ѓорѓи“ на местото на храм уништен во Балканските војни. Во 1926 г. селото е преименувано во грцизираниот облик Кала Дендра. Поради плодните површини, властите во Календра довеле 667 грчки колонисти (166 семејства) и за нив изградиле нови живеалишта. Во 1928 г. селото е заведено како етнички мешано, со 981 жител, од кои 667 биле грчки дојденци.
Во 1940 г. селото броело 951 жител. Населението почнало да покажува пораст во 1960-тите и продолжило со развој и устојчивост сè до 2000-тите, кога доживеало извесен пад.
Стопанство
Во Календра се одгледуваат памук, жито, фуражни култури и др. Застапено е и краварството.
Топли Стан (Московско метро)
Топли Стан (руски: Тёплый Стан) — станица на московското метро во Топли Стан и Јасеново, Москва, Русија. Се наоѓа на линијата Калужско-Рижскаја, помеѓу станиците Конково и Јасенево.
Изградена е според дизајнот со три распони и била отворен на 6 ноември 1987 година. Станицата служела како привремен крај на линијата. Влезовите на станицата се наоѓаат на раскрсницата на улицата Профсојузнаја и авенијата Новојасеневски.
Црква „Св. Мина“ - Коњско
Свети Мина (наречена и Свет Маченик Мино) — главна селска црква во охридското село Коњско.
Местоположба
Црквата е сместена во самото село. Околу црквата се наоѓаат и селските гробишта.
Историја
Градбата на црквата пред 1918 година била целосно распадната.
Црквата била возобновена во 1927 година.
Фрескоживопис
Живописот во црквата е дело на Крсто Николов и неговиот син Рафаил од селото Лазарополе и истиот бил изработен во 1928 година.
Демократијата во дефицит
Демократијата во дефицит: Политичкото наследство на лордот Кејнз (англиски: Democracy in Deficit: The Political Legacy of Lord Keynes) - книга на американските економисти Џејмс Бјукенен и Ричард Е. Вагнер од 1977 година.
Содржина
Книгата содржи 12 глави:
Петар Ацев (Горна Џумаја)
Петар Ацев ( — во  ) — македонски револуционер и учител.
Животопис
Во 1923 година бил убиен народниот учител и комунист Петар Ацев. Бил обесен од страна на царските автономисти на Тодор Александров и Александар Протогеров кои се ставиле во целосна служба на деветтојунската власт и бугарскиот цар. Бил обесен сред град каде бил обесен и адвокатот Лисичков.
Продавница
Продавница, дуќан, магазин , магаза – просторија каде што се продава стока. Продавниците може да се делат по неколку критериуми. Според обликот на достапност и преземање на стоката се делат на:
Постојат разни видови продавници специјализирани за продажба на разни предмети како што се:
Поголеми објекти во кои се продаваат различни видови производи, зависно од организациската структура се нарекуваат трговски центри, стоковни куќи или самопослуги.
Петар Тараламов
Петар Тараламов ( —  ) — емигрантски деец и подржувач на федералното револуционерно крило на ВМОРО.
Животопис
Во 1923 година бил убиен Петар Тараламов бидејќи тој со докази им го расипувал спокојството на царските агенти (Тодор Александров и Александар Протогеров).
Мотел
Мотел – хотел покрај автопат со паркинг, наменет за прифаќање на тие што патуваат со моторни возила. . Зборот е американска кованица од зборовите мотор + хотел.
Разликата меѓу хотелите и мотелите е тоа што хотелите се изградени во центрите на градовите, а мотелите покрај патишта и автопатишта на влезови во градовите, или помеѓу два далечни града.
Историја и одлики
Мотел е неологизам, настанат во САД во 1925 година и е тесно поврзан со употребата на автомобили, што започнала во Америка по Првата светска војна.
Првично, мотелите биле дизајнирани за луѓе кои патуваат со автомобил, со обезбеден простор за паркирање. Во тоа време, тие биле изградени како серија одделни простории во непосредна близина на паркингот, управувани од нивниот сопственик. Кога автомобилите станале главно средство за транспорт во 50-тите години на минатиот век во Соединетите Американски држави, а потоа во 1960-тите во Европа и Јапонија, започнал вистинскиот бум на градба на мотели, градејќи ги што е можно поблиску до меѓународните патишта. Како што одминувало времето, нивниот бизнис се проширил - голем дел од тој бизнис го презеле големите корпорации и ја поставиле нивната организациска структура, а мотелските синџири почнале да се појавуваат од 1960-тите, кои овие корпорации обично им ги нуделе како франшизи на локалните инвеститори. Во исто време, нивната архитектура се променила - така што тие станале значително поголеми и понудиле повисок стандард на услугите.
Повеќето денешни мотели им обезбедуваат на своите гости далеку понеформална и поопуштена атмосфера од хотелите, така меѓу останатото се очекува гостинот сам да си го носи багажот во својата соба, а и голем број на услуги што ги нудат хотелите не постојат во до мотелите. Денешните мотели им нудат на своите гости релативно солидна удобност, со телевизија во собите и ресторан. Некои од мотелските синџири нудат дури и одредена количина на луксуз, затоа што имаат базени, игралишта и разни други погодности, па затоа повеќе не служат како попатни ноќевалишта за една ноќ, туку гостите остануваат подолго, а честопати се места каде се организираат разни масовни собири како што се конгреси и конвенции.
Првите мотели на територијата на поранешна Југославија започнале да се градат во 1960-тите, долж автопатот „Братство и единство“ помеѓу Загреб и Белград (добар дел од нив сè уште работат), а потоа и понајуг како автопатот се движел кон југ. После тоа, биле градени мотели долж Јадранската магистрала.
Ропне (езеро)
Езерото Ропне (Ропне; Репне, Рапне, Рипне - поранешен Мајацке) — езеро во Донечката област, сместено во градот Славјанск. Тој е хидролошки природен споменик од национално значење. Статусот беше доделен со наредба на Советот на министри на Украинската ССР бр. 780 од 14 октомври 1975 година.
Граховско Езеро
Граховско Езеро ― езеро во Општина Никшиќ, во близина на градот Грахово во југозападна Црна Гора.
Тоа е вештачко езеро кое е акумулација на Граховска Река. Дното на езерото е главно на база на доломит. Самото езеро е долго 700 метри, широко 200 метри и длабоко 25 метри. Браната е висока 30 метри, а широка три метри. Езерото е значаен воден резервоар кој е користен за земјоделското производство на Грахово, но е користен и за спорт и рекреација. Изградбата на браната е започната во 1952 година, завршена во 1962 година, додека во 1988 година е подложена на преизградба.
Изворот на езерото е во областа Шеврљуга.
Никола Генадиев
Никола Иванов Генадиев ( во —   ) — бугароман од македонско потекло, бугарски новинар и политичар.
Животопис
После Септемвриското востание од 1923 година биле ликвидирани многу приврзаници на востаничкото движење. Во Министерството за војна на Бугарија, на состанок на кој присуствувале претставници на Тодор Александров и Александар Протогеров, по предлог на Иван В’лков, било решено да го убијат министерот Никола Генадиев, бидејќи во него гледале опасност дека може да го поведе народот и да ги симне од власт деветтојунците.
Се смета дека извршители на убиството биле Димитар Ѓузданов и Радев.
Црква „Св. Ѓорѓи“ - Цапари
Свети Ѓорѓи – православна црква во близина на битолското село Цапари, дел од Преспанско-пелагониската епархија на Македонската православна црква - Охридска архиепископија.
Во близина на црквата Св. Ѓорѓи се наоѓа малата еднокорабна црква црква Св. Атанасиј и импресивниот манастирски комплекс Св. Петка.
Историја
Црквата е изградена во 1888 година. На нејзино место претходно постоела постара црква, за што сведочи богатата збирка на икони датирани од XVIII и XIX век. Храмот е живописан во 1890 година од дебарскиот мајстор Јосиф Мажовски.
Архитектура
Во архитектонски поглед, црквата е трикорабна.
Туризам
Националниот парк Пелистер пристапи кон обележување и уредување на пешачка патека која на сите вљубеници во природата и почитувачи на културното наследство ќе им овозможи обиколка на црквите и манастирите во потпелистерските села. Првиот дел од патеката започнува од селото Трново и води преку селата Магарево и Ротино до селото Цапари, додека нејзиниот втор дел минува крај црквите и манастирите во селото Маловиште.
Црква „Св. Петка“ - Лагадин
Света Петка (наречена и Света Петка Римјанка) — понова црква во охридската туристичка населба Лагадин.
Местоположба
Црквата е сместена меѓу куќите во туристичката населба.
Историја
Црквата започнала да се гради во 2013 година со средства на црковниот одбор и добронамерни верници.
Храмот бил осветен од страна на митрополитот Дебарско-кичевско г. Тимотеј на 16 септември 2018 година.
Пивско Езеро
Пивско Езеро ― вештачко езеро/резервоар во Црна Гора. Се наоѓа во северозападниот дел на земјата, во Општина Плужине. Површината на езерото е 12,5 км2, должината е 45 км, а максималната длабочина е 188 м. Сместена е на 675 м надморска височина.
Вештачкото езеро е резултат на изградбата на браната Мратиње на реката Пива. На дното на езерото се наоѓа стариот град Плужине; Таму бил и манастирот Пива, но тој е преместен. Новата местололожба на манастирот е 8 км од Плужине, и 3,5 км оддалечен од првобитната местоположба на манастирот. Преселувањето започнало во 1969 година, а завршило во 1982 година.
Црква „Св. Софија, Вера, Нада и Љубов“ - Лагадин
Света Софија, Вера, Нада и Љубов — мала црква во охридската туристичка населба Лагадин, сместена на самата плажа.
Местоположба
Црквата е сместена на самата плажа, веднаш до патот Охрид-Свети Наум.
Историја
Оваа мала црква била подигната во 2000 година од страна на угостителот Љупчо Патче.
Нижегородскаја (Московско метро)
Нижегородскаја (руски: Нижегородская) — станица на московското метро во Нижегородски, Москва, Русија. Се наоѓа на линиите Некрасовскаја и Болшаја Колцеваја и служи како нивен западен и јужен терминус соодветно.
Станицата била отворена на 27 март 2020 година.
Трка околу Калифорнија 2019
Трка околу Калифорнија 2019 — 14. издание на велосипедската етапна Трка околу Калифорнија, која се одржала помеѓу 12 и 18 мај како дваесет и четврти настан во сезоната на Светската турнеја.
Прва вечер
Прва вечер — македонски филм од 1975 година во режија и сценаио на Димитрие Османли.
Трка околу Калифорнија 2019
Била освоена од младиот Словенец, Тадеј Погачар.
Екипи
Како нов настан од Светската турнеја, сите осумнаесет UCI World Tour екипи биле автоматски поканети, но не биле обврзани да учествуваат на трката.
Со тоа, дванаесет од осумнаесетте екипи настапиле на трката. На пет професионални континентални екипи им биле доделени специјални покани за трката, а учествувала и националната екипа на САД. Со тоа, главната група била составена од 18 екипи.
Поредок
На Трката околу Калифорнија биле доделувани пет различни маички. За генералниот пласман, пресметуван преку додавање на завршното време на секој велосипедист по секоја етапа и временски бонуси за првите тројца на средните спринтови и на завршницата на етапите, предводникот ја добивал жолтата маичка. Овој пласман се сметал за најважен на Трката околу Калифорнија и победникот на пласманот се сметал за победник на трката.
Дополнително, постоел спринтерски пласман, каде се доделувала зелената маичка. Во спринтерскиот пласман, велосипедистите добивале бодови доколку завршиле меѓу првите десет на етапите. За освојување на етапата, возачот добивал 15 бода, 12 бода за второпласираниот, 9 за третиот, 7 за четвртиот и по еден бод помалку сѐ до 1 бод за десеттото место. Бодовите за пласманот можеле да се освојат (сооднос 3-2-1) и на средните спринтови во текот на етапите; овие средни спринтови исто така нуделе бонус секунди за генералниот пласман. Постоел и планински пласман, каде што водството било обележано со бела маичка со црвени точки. Во планинскиот пласман, бодовите биле освојувани на врвот на искачувањето пред другите велосипедисти, при што повеќе бодови имало на повисоко категозираните искачувања.
Четвртата маичка го претставувала пласманот за млад возач, обележан со белата маичка. Пласманот бил одлучуван на истиот начин како генералниот пласман, но можеле да се натпреваруваат само возачи родени по 1 јануари 1994. Исто така, постоел екипен пласман, каде биле додавани времињата на најдобрите тројца велосипедисти од секоја екипа по секоја етапа; водечка екипа на крајот на трката била екипата со најмало вкупно време. Исто така, постоела и награда за борбеност доделувана по секоја етапа на возач, кој од страна на жирито бил сметан за „најдобар пример за карактер на оние кои се борат против ракот и срцевите болести“, во согласност со спонзорот на маичката. Оваа награда била одбележана со сина маичка.
Југо-Восточнаја (Московско метро)
Југо-Восточнаја (руски: Юго-Восточная) — станица на московското метро во Вихино-Жулебино, Москва, Русија. Се наоѓа на линијата Некрасовскаја, помеѓу станиците Окскаја и Косино.
Црква „Св. Петка“ - Цапари
Света Петка или Света Параскева – православна црква во близина на битолското село Цапари, дел од Преспанско-пелагониската епархија на Македонската православна црква - Охридска архиепископија, дел од истоимениот манастир.
Историја
Се смета дека манастирот бил изграден во шеснаесеттиот век, во источните поли на Пелистер, југозападно од Цапари. До почетокот на осумнаесеттиот век бил доста запуштен, а во 1724 година го обновил отец Дионисиј. Денешната манастирска црква датира од 1849 година. Во 1995 година, црквата настрада од пожар што го запали иконостасот, иконите и најголемиот дел од инвентарот. Набргу потоа, таа била обновена со помош на локалните христијани.
Архитектура
Во архитектонски поглед, црквата е трокорабна псевдобазилика со впишан крст. На запад, има нартекс одделен од наосот со денивелација на подот и ѕидарски парапет во линија на последните два западни столба.
Туризам
Националниот парк Пелистер пристапи кон обележување и уредување на пешачка патека која на сите вљубеници во природата и почитувачи на културното наследство ќе им овозможи обиколка на црквите и манастирите во потпелистерските села. Првиот дел од патеката започнува од селото Трново и води преку селата Магарево и Ротино до селото Цапари, додека нејзиниот втор дел минува крај црквите и манастирите во селото Маловиште.
Стахановскаја (Московско метро)
Стахановскаја (руски: Стахановская) — станица на московското метро во Рјазански, Москва, Русија. Се наоѓа на линијата Некрасовскаја, помеѓу станиците Нижегородскаја и Окскаја.
Филип Талески
Филип Талески (роден на 28 март 1996 година) — македонски ракометар кој игра за Вардар 1961 и македонската репрезентација.
Учествувал на Светското првенство во ракомет за мажи во 2017 година, како и на Светското првенство во ракомет за јуниори во 2017 година.
Црно Езеро (Црна Гора)
Црно Езеро (црногорски: Crno jezero) ― езеро во Општина Жабљак во северна Црна Гора.
Тоа е ледничко езеро, сместено на планината Дурмитор, на надморска височина од 1.416 м. Тоа е 3 км од гратчето Жабљак.
Географија
Црното Езеро се наоѓа во подножјето на врвот Меѓед и има површина од 0,515 квадратни километри. Езерото се состои од две помали езера: Големо Езеро (Велико језеро) и Мало Езеро (Мало језеро). Езерата се поврзани со тесен теснец кој се суши во текот на летото, создавајќи две посебни водни тела.
Максималната должина на Црното Езеро е 1.155 м. Малото Езеро всушност има поголем волумен бидејќи е подлабоко.
Црното Езеро е исполнето со бројни планински потоци, а најпознат е потокот Млин. Другите потоци немаат име бидејќи се појавуваат периодично, кога снегот од планината Дурмитор се топи.
Туризам
Црното Езеро е врвна туристичка знаменитост во областа на Дурмитор. Тоа е најголемото и најпознатото од 18 леднички езера на планината. Езерото е лесно достапно, бидејќи е на непосредна близина од средиштето на гратчето Жабљак.
А 3,5 км пешачка патека кружи околу целото езеро и е популарно одредиште за рекреација и пешачење. Многу планински патеки водат од него до други помали езера околу Жабљак. Ресторанот Катун се наоѓа на брегот на езерото и служи традиционални црногорски јадења.
Крстоарски манастир
Крстоарски манастир „Свети Христофор“ – православен манастир во близина на битолското село Крстоар, дел од Преспанско-пелагониската епархија на  Македонската православна црква - Охридска архиепископија. Манастирот се наоѓа 1 км југозападно над селото Крстоар и околу 6 км од Битола. До манастирот може да се пристигне и од соседното село Буково од каде преку црквата „Воведение на Пресвета Богородица“, води пешачка патека.
Црква
Црквата во манастирот е подигната во 1837 година, а била обновена во 1926 година. Таа е еднокорабна градба, со петстрана апсида на исток и влезови во наосот од запад и север, а има и директен пристап во олтарниот простор од југоисток.
Над северниот влез е поставена мермерна плоча со кратка историја за храмот. На западниот влез е насликан медалјон со Св. Христофер кој го држи малиот Христос на рамо.
Конаци
Посебна градба во кругот на манастирот служела како конак.